Perada: Jurnal Studi Islam Kawasan Melayu , Vol. 2, No. 2, Desember 2019
http://ejournal.stainkepri.ac.id/index.php/perada 115

## Perada: Jurnal Studi Islam Kawasan Melayu

## ISSN 2656-7202 (P)  ISSN 2655-6626 (E)
Volume 2 Nomor 2, Juni-Desember 2019
DOI: 10.35961/perada.v2i2.36

## MODEL TAHAQQUH DALAM TAZKIYAH AL-NAFS OLEH SAID HAWWA BAGI MERAWAT JIWA MUSLIM
Nur Zainatul Nadra Zainol Institut Ahli Sunnah wal Jamaah, Universiti Tun Hussein Onn Malaysia Johor. nadra@uthm.edu.my
Dayangku Zainab binti Pengiran Haji Tuah Universiti Perguruan Ugama Seri Begawan, Brunei Darussalam zainab.tuah@kupu-sb.edu.bn

## ABSTRAK
Tazkiyah  al-nafs  ialah  suatu  kaedah  pendidikan  jiwa  seseorang  manusia  yang  berbentuk penyucian  dalaman  dan  pembentukan  luaran  supaya  dapat  mengekang  kemahuan  dan  sifat buruk yang membawa kepada ketidaksihatan mental dan kecelaruan tingkah laku. Tokoh-tokoh tasawuf  telah  memperkenalkan  kaedah  dalam  penyucian  jiwa  antaranya  Syeikh  Sa’id  Hawwa yang memperjelaskan lagi kaedah Imam al-Ghazali dalam penyucian jiwa. Artikel ini bertujuan untuk menganalisis pendekatan tahaqquq yang diketengahkan oleh Syeikh Sa’id Hawwa dalam kaedah  tazkiyah  al-nafs.  Kajian  ini  adalah  kajian  kualitatif  dengan  reka  bentuk  analisis kandungan. Hasil kajian menunjukkan Sheikh Said Hawwa telah mengetengahkan proses dan peringkat  tahaqquq  dalam  kaedah  tazkiyah  al-nafs  yang  berupaya  mendidik  jiwa  manusia supaya  terhindar  daripada  ketidaksihatan  mental  dan  kecelaruan  jiwa  dengan  sifat-sifat mazmumah.  Kajian  ini  dapat  menjelaskan  model  komprehensif  tahaqquq  dalam  kaedah penyucian jiwa berlandaskan al-Quran dan al-sunnah.
Kata kunci : Penyucian jiwa; kaedah Islam; Tasawuf.

## Abstract
Tazkiyah al-nafs is a method for purification of the human soul. The purification occurred in the form of internal purification and external formation in order to suppress desires and bad habits that lead to mental health and behavioral disorders. Sufism figures have introduced the method of  purification  of  the  soul,  including  Sheikh  Sa'id  Hawwa,  which  further  explains  Imam  al- Ghazali's method of purification of the soul. This article aims to analyze the tahaqquq approach introduced by Sheikh Sa'id Hawwa in the method of tazkiyah al-nafs. This study is a qualitative study with content analysis design. The results show that Sheikh Said Hawwa emphasized the process  and  level  of  tahaqquq  in  the  method  of  tazkiyah  al-nafs  which  is  able  to  educate  the human soul to avoid mental health and mental disorders with the properties of the mosque. This
Perada: Jurnal Studi Islam Kawasan Melayu , Vol. 2, No. 2, Desember 2019
http://ejournal.stainkepri.ac.id/index.php/perada
116
study  explains  the  comprehensive  model of  tahaqquq  in  the method  of purification  of the  soul based on the Quran and al-sunnah.
Keywords : Penyucian jiwa; kaedah Islam; ilmu Tasawuf; Tokoh Islam .
PENDAHULUAN Tazkiyah  al-Nafs adalah  bentuk penyucian  rohani  dan  peribadi  daripada perkara-perkara yang keji kepada memartabatkan akhlak-akhlak mulia sebagaimana  yang  dimiliki  insan  kamil, nabu Muhammad SAW. Bentuk penyucian rohani ini  perlu  dilalui dengan pelbagai martabat-martabat dan peningkatan agar dua proses pembersihan dapat  dilakukan,  iaitu  proses  mujahadah memerangi hawa nafsu dan mengeluarkan diri  daripada  akhlak-akhlak  tercela  yang dinamakan takhalli ,  kemudian  proses- proses  membina  akhlak-akhlak  dan peribadi  unggul  di  dalam  diri  yang dinamakan tahalli . 1 Justeru  Tazkiyah  al-Nafs  ini berhubung  dengan  akhlak  dan  kejiwaan dalam  membentuk  pola  pembentukan manusia  yang  bertakwa  serta  berakhlak mulia kerana sesiapa yang mengharapkan pertemuan  dengan  Allah  SWT  mesti mahu  memperelokkan  akhlak  dan membersihkan  jiwa  kerana  tazkiyah  al- Nafs adalah sebagai lambang kebahagiaan seorang  hamba. 2 Proses-proses  tazkiyah al-Nafs  utama  yang  akan  dijalani  adalah ibadah  solat,  puasa,  tafakkur, qiyam  al-lail dan berzikir. Pelaksanaan demi pelaksanaan yang dilakukan dan tingkatan demi  tingkatan  yang  dilalui  akan mendatangkan  kesan  positif  ke  atas
1 Zidni  Nuran  Noordin  and  Zaizul  Ab. Rahman, ‘Perbandingan Proses Tazkiyah Al-Nafs Menurut  Imam  al-Ghazali  Dan  Ibnu  Qayyim’, Jurnal Al-Turath , 02.01 (2017), 37–46. 2 Moh  Zaman,  ‘Konsep  Tazkiyat  Al-Nafs Dalam Al-Qur’an: Perspektif Ahmad Mustofa Al- Maraghi  Dalam  Tafsir  Al-Maraghi,  Dan Signifikansinya Terhadap Pendidikan Karakter Di Indonesia’  (Universitas  Islam  Negeri  Maulana Malik Ibrahim, 2016).
peribadi  seseorang  dan  memberikan pemulihan kepada jiwa. 3

## BIODATA SAID HAWWA
Nama  lengkap  Said  Hawwa  adalah Said  bin  Muhammad  bin  Dib  Hawwa. Beliau  berasal  daripada  Hamah,  Suria yang  lahir  pada  tahun  1935  M. 4 Ibunya bernama  Arabiyah  al-Thaisy,  meninggal ketika  usianya  memasuki  dua  tahun  lalu beliau  diasuh  oleh  neneknya.  Beliau dipanggil sebagai Abu Muhammad. 5 Ayah Said  Hawa  kemudiannya  menikah  lagi dan  beliau  berada  di  bawah  bimbingan ayahnya  yang  merupakan  seorang  yang berpengaruh  dalam  masyarakat.  Ayah Said  Hawwa  adalah  seorang  pejuang ketika jajahan Perancis, Said Hawwa pula membesar  dengan  pemikiran-pemikiran sosialis,  nasionalis,  Ba’tsi  serta  Ikhwanul Muslimin. 6 Pendidikan  Said  Hawwa  penuh dengan  kesusahan.  Beliau  bekerja  keras untuk mendapatkan pendidikan yang baik di  samping  mencukupi  keperluan  hidup namun beliau tetap meneruskan pendidikannya sehingga beliau memperoleh  Sijil  Tinggi  dalam  Agama. Said  Hawwa  juga  pernah  menyertai ketenteraan  namun  tidak  lama  kemudian mengundurkan  diri  kerana  tidak  merasa sesuai  di  dalam  kursus  ketenteraan
3 Abu  Dardaa  Mohamad,  Salasiah  Hanin Hamjah,  and  Ahmad  Irdha  Mokhtar,  ‘Konsep Tazkiyah  al-Nafs  Menurut  al-Harith  bin  Asad  al- Muhasibi’, 4 (2017), 11.
4 Ryan  Alfian,  ‘Konsep  Kepemimpinan Menurut  Sa ʻ îd  Hawwa  Dalam  Kitab  Al-Asâs  Fî al-Tafsîr Dan al-Islâm’, 2014.
5 Dedi  Suriansah,  ‘Pemikiran  Sa’id  Hawwa Tentang  Jiwa  (Studi  Analisis  Perjalanan  Jiwa Menuju Allah)’, 2012.
6 Said Hawwa, Al-Mustakhlas Fi Tazkiyah al- Anfus (Dar al-Salam: Robbani Press, 1996).
Perada: Jurnal Studi Islam Kawasan Melayu , Vol. 2, No. 2, Desember 2019
http://ejournal.stainkepri.ac.id/index.php/perada 117
tersebut.  Kemudian  beliau  mendaftarkan diri  di  Universiti  Syariah  di  Damaskus Syria  pada  tahun  1956  yang  mana  di dalam  kuliah-kuliah  pelajarannya,  beliau tertarik  dengan  kuliah  yang  disampaikan oleh  Dr  Musthafa  al-Siba’ie  yang  ketika itu  menjadi  ketua  umum  Ikhwanul Muslimin  di  Syria.  Berkat  kesungguhan beliau,  ketika  pengajian  di  universiti  itu beliau sempat menghabiskan 30 juzuk al- Quran pada tahun pertama pengajian. 7 Kemudian corak-corak kehidupannya  itu  menjadikan  Said Hawwa seorang yang berperibadi teguh di dalam  Islam,  beliau  menjadi  pemimpin suatu  gerakan  Islam  Ikhwanul  Muslimin dan  juga  sebagai  pendidik  umah  pada zamannya.  Penglibatan  beliau  di  dalam pendidikan dan dakwah sekaligus menjadikan  beliau  seorang  tokoh  yang berpengaruh. Beliau berhasil mencetuskan  idea-idea  baru  dalam menhuraikan isu-isu perkembangan Islam. 8

## PENGENALAN  KEPADA  KITAB AL-MUSTAKHLAS  FI  TAZKIYAH
AL-ANFUS
Kitab  ini  adalah  sebuah  kitab ringkasan  daripada  tulisan  Imam  Imam Al-Ghazali  yang  terdapat  di  dalam  kitab Ihya’  Ulumuddin  dan  dimuatkan  oleh Sa’id  Hawwa  sebagai  ringkasan  proses Tazkiyah  Al-Nafs,  kerana  itu  ia dinamakan  sebagai Al-Mustakhlas  Fi Tazkiyah  Al-Anfus atau  diterjemahkan sebagai “Ringkasan dalam proses Penyucian Jiwa”. Ringkasan  Tazkiyah  Al-Nafs  yang dipilih oleh Sa’id Hawa di dalam kitab ini mengandungi  empat  bab.  Bab  pertama adalah  berkaitan  Adab  Guru  dan  Murid. Bab  kedua  menjelaskan  tentang  Wasail
7 Suriansah. 8 Mawaddah Baderun and Haziyah Hussin, ‘Sheikh  Sa’id  Hawwa:  Latar  Belakang  & Ketokohan  Di  Dalam  Bidang  Pendidikan  Islam’, Al-Hikmah , 8.1 (2016), 19–35.
Tazkiyah  yang  berupa  berbagai  ibadah dan  amal  perbuatan.  Bab  ini  mempunyai tiga  poin  penting  beserta  huraian.  Bab ketiga adalah berkenaan Hakikat Tazkiyah Al-Nafs dan bab ini juga mempunyai tiga poin  penting  beserta  huraian  yang panjang.  Manakala  bab  keempat  pula adalah  sebagai  hasil  daripada  penyucian jiwa  tersebut.  Keutamaan  hasil  dapat dilihat kepada lidah dalam mengendalikan hubungan dan adab-adab yang dijalankan bagi menjaga lidah.

## DEFINISI  DAN  PENGERTIAN TAZKIYAH AL-NAFS
Penyucian  (al-Tazkiyah)  dalam Bahasa  Arab  berasal  daripada  perkataan zaka’ yang  bermaksud  suci.  Al-Tazkiyah bermaksud  tumbuh,  suci  dan  berkat. Zakat dimaksudkan dengan dua pengmaksudan  iaitu  menyucikan  harta dan  menyucikan  jiwa. 9 Terdapat  enam ayat  al-Quran  tentang  kalimah  zaka  di dalam  konteks  makna  yang  hamper serupa tetapi tidak sama tetapi berkait. 10 Pengmaksudan  al-Nafs  dari  segi bahasa dan Istilah pula dapat dikembangkan kepada pelbagai pengmaksudan  yang  luas.  Dalam  ruang lingkup  ini  dapat  dinyatakan  al-nafs mempunyai  dua  makna  utama  iaitu  ruh ataupun  juga  bermaksud  sesuatu  atau hakikat.  Al-nafs  menurut  Imam  Ghazali adalah pengmaksudan yang meliputi sifat marah dan hawa nafsu yang ada dalam siri manusia  menjadi  punca  timbulnya  sifat kecelaan  dalam  diri  manusia,  yang keduanya bermaksud hakikat diri serta zat sebenar diri manusia. Ia dapat disimpulkan  al-nafs  adalah  jirim  halus yang  bergerak  memberi  kekuatan  kepada kehidupan,  perasaan  dan  kehendak
9 Nor Azlinah Zaini and Che Zarrina Sa’ari, ‘Terapi Spiritual Melalui Kaedah Tazkiyah al-Nafs oleh  Syeikh  Abdul  Qadir  al-Mandili  dalam  Kitab Penawar  Bagi  Hati’, Jurnal  Akidah  &  Pemikiran Islam , 2016, 35–72 <https://doi.org/10.22452/afkar.sp2016no1.2>.
10 Ibid.
Perada: Jurnal Studi Islam Kawasan Melayu , Vol. 2, No. 2, Desember 2019 http://ejournal.stainkepri.ac.id/index.php/perada
118
manusia ataupun sesuatu yang terdapat di dalam  diri  manusia  yang  tidak  diketahui kewujudannya,  yang  dapat  menerima kebaikan  dan  keburukan,  memiliki pengaruh  yang  nyata  kepada  perilaku manusia, ia mencakupi hati dan roh. 11 Penyucian  jiwa  adalah  termasuk daripada misi dibangkitkan nabi-nabi dan rasul.  Penyucian  jiwa  adalah  suatu matlamat orang-orang bertakwa dan ianya termasuk perkara yang menjadi ketentuan bagi  kedudukan  setiap  manusia  di  sisi Allah di akhirat. Taziyah secara etimologi mempunyai  dua  makna  iaitu  penyucian dan  pertumbuhan.  Demikian  pula  secara istilah. Zakatun nafsi bermaksud penyucian  jiwa  daripada  segala  penyakit dan  cacat,  merealisasikan  tahaqquq  dan menjadikan  asma’  dan  sifat  sebagai akhlaknya.  Tazkiyah  juga  bermaksud tathahhur , tahaqquq dan takhalluq . 12 Tazkiyah  al-nafs  menempati  posisi yang paling penting di dalam tasawuf dan menjadi satu agenda terpenting sufi sama ada  sufi  klasik  atau  kontemporer.  Imam Al-Ghazali misalnya,  seorang ulama yang berkarisma  telah  banyak  mengkaji tazkiyah  al-nafs dalam  beberapa  buku tasawufnya  yang  merangkumi  kaedah penyucian  jiwa  melalui  proses  takhalli (menghilangkan  sifat-sifat  tercela)  seiring mengisinya  dengan  tahalli  (sifat-sifat terpuji). Tazkiyah al-nafs juga bermaksud penyucian  jiwa  daripada  sifat-sifat kebinatangan  dan  sifat-sifat  syaitan kemudiannya diisi dengan akhlak ketuhanan  (rabbaniyyah).  Tazkiyah  al- nafs berhubungan dengan pelbagai  aspek iaitu  akhlak,  kejiwaan,  dan  usaha mendekati Allah SWT kerana Allah Maha suci,  dan ia  hanya  boleh  didekati  dengan jiwa  yang  suci.  Tazkiyah  al-Nafs merupakan  proses  penjernihan  atau pembeningan  hati  agar  tembus  cahaya daripada  Allah  SWT.  Pandangan  ini didasari  pula  dengan    argumentasi  hati
11 Ibid. 12 Hawwa, Al-Mustakhlas .
manusia sepmaksud kaca sedangkan dosa adalah  noda  yang  akan  mengotorkan kebeningan kaca. Justeru, tazkiyah al-nafs adalah  proses  penyucian  batin  manusia dan  proses  menghilangkan  sifat-sifat kotor  manusia  yang  merintangi  jiwa dalam berhubung dengan Allah. 13
ANALISIS  KAEDAH  TAHAQQUQ DALAM TAZKIYAH

## AL-NAFS OLEH SAID HAWWA
Proses untuk melaksanakan kaedah Tahaqquq  dalam  Tazkiyah  al-Nafs  perlu melalui  kaedah  pertama  iaitu  menjaga kesempurnaan  dalam  ibadah  asas. Kemudian diikuti oleh kaedah kedua iaitu proses tahaqquq. Perincian kaedah dalam tazkiyah al-nafs adalah seperti berikut: 1. Kaedah Pertama: Penerapan Sempurna pada Aspek Ibadah Asas Kaedah  yang  pertama  adalah melalui  penerapan  kesempurnaan  ibadah asas.  Ibadah  asas  terdiri  daripada  solat, zakat dan infak, puasa, haji, membaca al- quran,  zikir,  tafakkur.  Tujuan  kaedah pertama adalah untuk mencapai:
a) Penerapan  rohani  asas  pertama: muraqabah,  muhasabah,  mujahadah dan  mu’aqabah,  amar  makruf  nahi munkar dan jihad b) Penerapan  Rohani  Asas  Kedua: berkhidmat  dan  tawaduk,  mengetahui dan  menutup  pintu  syaitan,  mengenal penyakit  hati,  penyembuhan  dan kesihatannya.

## 2. Kaedah Kedua: Penyucian Jiwa
Kepentingan  kaedah  kedua  adalah untuk  menyucikan  diri  daripada  segala jenis  penyakit  jiwa,  iaitu  menyucikan  diri dari  pelbagai  penyakit,  tahaqquq  (tauhid, ikhlas, siddiq, zuhud, tawakkal, mahabbatullah,  khawf  dan  raja’,  takwa dan  wara’,  syukur,  sabar  dan  redha, muraqabah  dan  musyahadah).  Perincian
13 Azyumardi  Azra,  ‘Ensiklopedi  Tasawuf’,
Bandung: Angkasa , 2008.
Perada: Jurnal Studi Islam Kawasan Melayu , Vol. 2, No. 2, Desember 2019
http://ejournal.stainkepri.ac.id/index.php/perada 119
kaedah  tahaqquq  adalah  seperti  berikut:

## a) Tauhid dan Ubudiyah (Penghambaan )
Akar  segala  maqam  adalah  maqam ubudiyah,  iaitu  bersumberkan  tauhid kepada  Allah  SWT.  Daripada  maqam inilah  munculnya  maqam-maqam  yang selanjutnya  sepmaksud  ikhlas,  tawakal, takut, harap, cinta dan takwa. Keutamaan  maqam  ubudiyyah dapatlah  dilihat  pada  perutusan  rasul- rasul sebagai wakil tuhan kepada manusia. Allah mengutuskan sekalian rasul tidaklah selain menyampaikan wahyu  ilahi  kepada manusia bagi tujuan ubudiyah dan tauhid kepada  Allah.  Tujuan  ubudiyah  ini berlanjutan  daripada  satu  zaman  kepada zaman selanjutnya dengan perutusan satu rasul kepada rasul yang selanjutnya. Rasul juga  membawa  risalah  dan  sebagai  tajdid kepada  syariat  Allah  SWT  sehinggalah kepada  zaman  baginda  Rasulullah  SAW yang  al-Quran  sebagai  risalah  akhir  yang mana  tidak  lagi  menjadi  keperluan  bagi mengutuskan nabi atau rasul.
Seseorang  yang  telah  menerapkan sifat ubudiyah di dalam diri akan menjadi rabbaniyyin  yang  akan  mencapai  maqam yang  tinggi  di  sisi  Allah  sebagaimana pengiktirafan  yang  disebutkan  Allah kepada  nabi  Muhammad  SAW  ketika malam Isra’ :
ِهِدۡبَع  ٰىَلَع  َلَزنَأ  ٓيِذﱠلٱ  ِﱠِ  ُد ۡمَ ۡﳊٱ
ۥُﻪﱠل ﻞَﻌَۡﳚ َۡﱂَو َﺐَٰﺘِﻜ ۡلٱ ۜﺎَﺟَﻮِع Artinya: “ Segala  puji terentu bagi Allah  yang telah menurunkan kepada hambaNya (Muhammad), Kitab suci Al-Quran, dan tidak menjadikan  padanya  sesuatu  yang  bengkok (terpesong)” Ubudiyah  adalah  dengan  mengenal
(makrifah)  hakikat  sifat  Allah  dan beribadah  kepadanya.  Ahli  suluk  (orang soleh) sepakat mengatakan tauhid kepada
Allah  adalah  tujuan  awal  dan  akhir, manakala  setiap  peningkatan  ibadah diperoleh dari ketauhidan kepada Allah di dalam hati. Kesempurnaan tauhid dicapai
dengan  fana  pada  perbuatan,  fana  pada sifat, fana dalam hukum serta fana dalam komitmen  dan  amal.  Fana  dalam perbuatan didapati apabila hati merasakan sesuatu yang berlaku merupakan perbuatan  Allah,  fana  dalam  sifat  apabila merasakan  diri  sendiri  tiada  daya  kecuali daripada  kekuatan  Allah,  fana  dalam hukum  apabila  hati  tunduk  kepada hukum  Allah  serta  fana  dalam  amal adalah dengan mengerahkan tenaga untuk beribadah  kepada  Allah  SWT  serta melaksanakan amalan-amalan sunat sepmaksud  zikir,  solat,  puasa  membaca al-Quran,  istighfar,  selawat  dan  amalan yang mendekatkan diri kepada Allah. 14

## b) Ikhlas
Ikhlas  bermaksud  bersih  atau terhindar  daripada  noda  dan  dosa,  dapat difahami  daripada  maksudan  makna  ayat al-Quran  bahawa  ikhlas  itu  murni, sebagaimana  firman  Allah  SWT  dalam surah  al-Nahl  ayat  66  yang  artinya, “(berupa  susu)  yang  bersih  Antara  tahi  dan darah yang mudah ditelan bagi orang-orang yang meminumnya.”
Justeru  ikhlas  adalah  sesuatu  yang murni  dan  suci,  tidak  dicampur  dengan sesuatu.  Lawan  bagi  sifat  Ikhlas  adalah syirik,  namun  perbezaannya  hanyalah pada tingkatan syirik. Tempat bagi Ikhlas adalah  di  dalam  hati  iaitu  berkaitan dengan  tujuan  dan  niat  seseorang.  Jika faktor  yang  membangkitkannya  satu, perbuatan itu ikhlas, tiada niat lain berupa menunjuk-nunjuk  dan  sebagainya,  ia hanya  ditujukan  kepada  matlamatnya sahaja, ikhlas juga boleh difahami dengan melaksanakan  sesuatu  kerana  mencari redha Allah.
Namun  menjadi  persoalan  apabila seseorang  yang  melaksanakan  ibadah untuk  taqarrub  kepada  Allah  namun mereka  juga  mempunyai  niat  yang  lain sepmaksud puasa untuk mendekatkan diri
14 Said  Hawwa, Al-Mustakhlas  Fi  Tazkiyah al-Anfus, h. 341–44.
Perada: Jurnal Studi Islam Kawasan Melayu , Vol. 2, No. 2, Desember 2019
http://ejournal.stainkepri.ac.id/index.php/perada
120
dan  mendapatkan  manfaat  kesihatan, mempelajari  ilmu  untuk  memudahkan memperoleh  harta,  menjadi  wibawa  dan sebagainya.  Justeru  pekara  tersebut  juga ternoda  dengan  keinginannya,  kecuali apabila  seseorang  itu  dalam  tujuan  yang disertakan  itu  akan  membawa  ia mendekati  Allah  juga  maka  itu  tidak merosakkan keikhlasannya. Sebagai contoh berpuasa untuk taqarrub dan sihat supaya  mudah  beribadah  kepada  Allah, justeru  perkara  itu  menjadi  penguatnya dalam mengamalkan kebaikan dan pahala tersebut juga bertambah dengan niat yang baik tersebut.
Justeru,  yang  menjadi  perhatian adalah  saat  taqarrub  kepada  Allah haruslah  perhatikan  niat  yang  ditujukan adalah menuju redha Allah ataupun tidak kerana  Ikhlas  menjadi  pokok  pangkal kesuburan  amalan  diterima,  ditolak  dan bertambah atau berkurang, firman Allah:
َﲔِﺼَل ۡﺨُم ۡلٱ ُﻢُﻬ ۡـﻨِﻣ َكَدﺎَبِع  ﱠﻻِإ
Artinya: "....Kecuali  di  antara  zuriat-zuriat Adam  itu  hamba-hambaMu  yang  dibersihkan dari sebarang syirik".
c) Siddiq Siddiq  adalah  jujur  kepada  Allah, seseorang  yang  jujur  lisan  dan  amalnya kepada  Allah.  Ibn  Abbas  berkata  yang maksudnya  sesiapa  yang  memiliki kejujuran  maka  ia  beruntung.  Basyar  bin harith mengatakan, “sesiapa yang beribadah  dengan  jujur  maka  ia  tidak akan  menjadi  penjilat  manusia.”  Makna bagi  memahami  sifat  siddiq  ini  dapat difahami apabila seseorang mengucapkan keimanannya  kepada  Allah,  ia  terbukti dengan  amal-amal  yang  dikerjakan. Mereka  jujur  dengan  ucapan,  perbuatan, azam dan dikotakan dengan kesungguhannya. Allah berfirman : Artinya: ”...Orang-orang  mukmin  itu  ada orang-orang  yang  menepati  apa  yang  mereka janjikan kepada Allah.” (Al-Ahzab:23)
Justeru seseorang yang perbuatannya  tidak  sesuai  dengan  kata hatinya  dengan  penuh  kesedaran  dan sengaja  ia  disebut  riak  dan  tidak  sampai kepada ikhlas dan apabila tidak sengaja, ia tidak  sampai  kepada  siddiq.  Definisi siddiq  juga  dapat  dilihat  jelas  pada  surah al-Baqarah : 177
ۡﻢُﻜَﻫﻮُﺟُو ْاﻮﱡلَﻮُـﺗ نَأ ﱠِﱪ ۡلٱ َﺲ ۡﻴﱠل۞ ِقِﺮ ۡﺸَم ۡلٱ َﻞَب ِﻗ ِمۡﻮَـﻴ ۡلٱ َو  ِﱠ ٱِب  َنَﻣاَء ۡنَﻣ ﱠِﱪۡلٱ  ﱠنِﻜَٰلَو  ِبِﺮۡغَمۡلٱَو ِِّﱯﱠﻨلٱَو  ِﺐَٰﺘِﻜ ۡلٱ َو  ِﺔَﻜِﺌ َٰٓلَمۡلٱَو  ِﺮِﺧٓۡﻷٱ ىَﺗاَءَو  َن ۧ◌ ٰىَمَٰﺘَـﻴ ۡلٱ َو  َٰﰉ ۡﺮُﻘۡلٱ  يِوَذ  ۦِﻪِّبُﺣ  ٰىَلَع  َلﺎَمۡلٱ ٓﺎﱠﺴلٱَو  ِﻞﻴِبﱠﺴلٱ  َنۡبٱَو  َﲔِﻜَٰﺴَم ۡلٱ َو ِﰲَو  َﲔِلِﺋ َنﻮُﻓﻮُم ۡلٱ َو َةٰﻮَﻛﱠزلٱ ىَﺗاَءَو َةٰﻮَلﱠﺼلٱ َمﺎَﻗَأَو  ِبﺎَﻗِّﺮلٱ ِءٓﺎَﺳ ۡ ﺄَب ۡلٱ  ِﰲ َنﻳِِﱪٰﱠﺼلٱَو ۖ ْاوُدَﻬَٰع  اَذِإ  ۡﻢِﻫِد ۡﻬَﻌِب ۖ ْاﻮُﻗَدَﺻ  َنﻳِذﱠلٱ  َﻚِﺌَٰٓلْوُأ  ِۗس ۡ ﺄَب ۡلٱ  َﲔِﺣَو ِءٓاﱠﺮﱠﻀلٱَو َنﻮُﻘﱠـﺘُم ۡلٱ ُﻢُﻫ َﻚِﺌ َٰٓلْوُأَو Artinya: “Bukanlah  kebaikan  itu  hanya menghadapkan  muka  ke  timur  dan  barat, tetapi  kebajikan  itu  adalah  berimannya seseorang kepada Allah, dan hari akhirat, dan segala malaikat dan segala kitab, dan sekalian nabi dan ia mendermakan harta yang disayangi kepada  kaum  kerabat,  anak-anak  yatim  dan orang  miskin,  orang  yang  terlantar  dalam perjalanan,  kepada  yang  meminta  dan  untuk memerdekakan  hamba-hamba  abdi,  ia mengerjakan solat serta mengeluarkan zakat, ia menyempurnakan  janjinya  apabila  membuat perjanjian  dan  tabah  apabila  kesempitan, kesakitan  dan  dalam  peperangan.  Merekalah orang-orang yang benar dan mereka orang yang bertakwa.”
Dapatlah  difahami  mereka  bersifat jujur  dalam  segenap  aspek  kehidupan, bukan pada aspek pilihannya sahaja.
d) Zuhud Sifat  zuhud  bukan  bermaksud seseorang  yang  meninggalkan  harta  dan
Perada: Jurnal Studi Islam Kawasan Melayu , Vol. 2, No. 2, Desember 2019
http://ejournal.stainkepri.ac.id/index.php/perada 121 Sebab Pertama • Kecintaan semulajadi manusia menyukai kewujudan, kesempurnaan dan membenci kehancuran. • Sifat kekal, sempurna, dan kukuh hanya Allah, sifat ini justeru boleh mendorong manusia  mencintai zat Allah yang agung. Sebab Kedua • Sifat manusia mencintai seseorang yang berbuat baik kepadanya, lemah lembut, tulus, suka membantunya dalam kesusahan. • Segala kebaikan yang datang dalam hidup adalah kerana kebaikan Allah kepada hambanya walaupun kadangkala kebaikan dari Allah berupa kesakitan. sebab Ketiga • Sifat manusia suka dengan kebaikan seseorang walaupun kebaikan itu tidak sampai kepadanya • Sifat Allah yang selalu memberikan kebaikan walau siapa pun hambanya, derhaka, fasiq, kafir dan sebagainya. Pemahaman ini mampu menarik hati mencintai zat pencipta Sebab Keempat • Setiap orang mencintai keindahan meskipun tidak memperoleh manfaat daripadanya.
• Keindahan zahir boleh mengetahui secara fizikal, keindahan batin dengan cahaya hati, dan keindahan hati diperoleh dengan kecintaan pada Allah
hidup  terpuruk  dengan  tidak  makan kecuali  sedikit  sahaja,  sifat  zuhud  yang sebenar  mempunyai  tiga  ciri  iaitu Pertama,  mereka  tidak  senang  apabila memiliki  sesuatu  dan  tidak  bersedih ketika  kehilangan  sesuatu.  Kedua, menganggap  celaan  dan  pujian  itu  sama. Ketiga,  hatinya  dipenuhi  cinta  kepada Allah.
e) Tawakkal Maqam  tawakal  terdiri  daripada ilmu,  hal  dan  amal.  Hal  adalah menerapkan  tawakkal  dalam  diri,  ilmu pula dasar daripada tawakkal, amal adalah hasil  daripada  tawakkal.  Definisi  ulama tentang tawakkal terlalu banyak namun di sini  Said  Hawwa  menukilkan  ringkasan makna  daripada  apa  yang  diperbahaskan para ulama.
Tawakkal  diambil  daripada  kata wakalah  (perwakilan).  Apabila  seseorang mewakilkan urusannya kepada seseorang, maksudnya ia menyerahkan semua urusan kepada  orang  tersebut  dengan  sepenuh kepercayaan  tanpa  sebarang  keraguan, ataupun  menyandarkan  dirinya  hanya kepada  yang  diwakilkan.  Namun  yang menjadi perbezaan adalah tingkat kepercayaan  seseorang  kepada  wakilnya itu,  semakin  ia  mempercayai  wakilnya, semakin  tinggi  kepercayaan  untuk menyerahkan urusannya kepada wakilnya, semakin  tenang  perasaannya,  tanpa kerisauan. Gambaran tersebut memberi maksud  begitulah  juga  apabila  seseorang menyerahkan  urusan  diri  kepada  Allah. Apabila  meyakini  tidak  ada  yang melakukan  sesuatu  kecuali  Allah  dan meyakini  akan  kemampuan  Allah  adalah memberikan  kasih  sayang,  kecukupan serta  meyakini  tidak  ada  kekuatan  lain sebanding  Allah,  itulah  saat  seseorang menyerahkan segala-galanya kepada Allah,  hati,  urusan  dan  sandaran  semua dipercayakan  kepada  Allah.  Akan  tetapi apabila seseorang tidak lagi meyakini dan
menyerahkan segala urusan kepada Allah, dengan rasa bimbang dan tidak tentu, itu melambangkan lemahnya keyakinan kepada  Allah  dan  lemah  hatinya  kerana bimbang dan risau. f) Mahabbatullah (Cinta Kepada Allah) Seharusnya kecintaan adalah kepada  Allah  SWT  dan  kepada  sesuatu yang berkaitan dengan Allah SWT, seperti utusan  Allah  SWT,  seseorang  yang mencintai  Allah  SWT  dan  apa  jua  yang menjadi  kecintaan  Allah.  Seseorang  yang basirah (pandangan benar) tidak memberikan cinta murahan dan mengagungkan cinta-cinta bawahan. Bahkan  cinta  sejati  itu  terarah  kepada Allah  SWT  kerana  sememangnya  Allah
SWT  tempat  yang  paling  layak  untuk dicintai  melebihi  sesuatu.  Penjelasan  ini terbahagi kepada empat bahagian :
Rajah 1: Sebab Mahabatullah Sebab keempat itu dapat diringkaskan  dengan  kecintaan  yang bermuara  dengan  hati  walaupun  fizikal, paras  wajah  tidak  indah.  Sepmaksud mencintai  ulama,  para  sahabat,  wali-wali dan  orang-orang  soleh.  Keindahan  itu diperoleh  daripada  pengetahuan  tentang Allah  (makrifah).  Sebuah  hadis  yang
Perada: Jurnal Studi Islam Kawasan Melayu , Vol. 2, No. 2, Desember 2019 http://ejournal.stainkepri.ac.id/index.php/perada
122
sesuai  bagi  memahami  kecintaan  dan memahami keindahan ini:
ﻒلﺘﺋا ﺎﻬﻨﻣ فرﺎﻌﺗ ﺎمﻓ  ةدﻨﳎ دﻮﻨﺟ حاورﻻا

## ﻒلﺘﺧا ﺎﻬﻨﻣ ﺮﻛﺎﻨﺗ ﺎﻣو
Maksudnya,  roh-roh  itu  adalah tentera  yang  dimobilisasi,  yang  saling mengenal  akan  menyatu,  dan  tidak mengenal  akan  berpisah.  Kerana  itu, mencintai  seseorang  atau  orang-orang soleh  yang  mengenal  Allah  akan  saling mempertautkan  hati  kita  kepada  Allah. Hubungan  hati  yang  mengenal  ini  hanya dikenali  dengan  hati  yang  melihat keindahan dengan ilmu Allah. 15
g) Takut  (khauf)  dan  Penuh  Pengharapan (Raja’).
Menurut  Imam  Ghazali,  Khawf dan  Raja’  merupakan  dua  sayap  yang membawa  menembusi  jalan  akhirat. Harapan  tanpa  rasa  takut  menjadikan seseorang itu memaksa Tuhan, rasa takut tanpa  pengharapan  membawa  seseorang putus  asa  dengan  dosa.  Tidak  ada  yang dapat  membawa  kepada  Tuhan  kecuali dengan pengaharapan dan tidak ada yang dapat  menyelamatkan  manusia  daripada azab  kecuali  dengan  rasa  takut  kepada Allah. Khawf dan Raja’ hakikatnya adalah satu  maqam  yang  ditempuhi  oleh  para pencari  jalan  Allah,  namun  jika  sifat  ini tidak  tetap  di  dalam  hati  manusia  ia disebut haal (keadaan), jika ia tetap berada dalam diri manusia ia dinamakan maqam. Raja’  juga  adalah  ketenangan  bagi  hati ketika  menunggu  sesuatu  yang  disenangi daripada  Allah  SWT  berdasarkan  sebab- sebab  daripada  usaha  yang  dilaksanakan, namun jika berharap dengan sebab-sebab yang  tidak  jelas,  ia  dinamakan  angan- angan (tamanni).
Dengan  sebab  itu,  seorang  hamba yang bersungguh-sungguh mentaati Allah
15 Ibid , h. 358-364
dan menjauhi maksiat berhak menanamkan  pengharapan  agar  menda- pat  kenimkatan  yang  sempurna  daripada Allah  berupa  syurga.  Begitu  juga,  ahli maksiat yang bertaubat dengan meninggalkan  semua  kemaksiatan  dan kelalaian juga berhak untuk berharap akan diterima taubatnya. Khawf  dan  raja’  juga  adalah  ubat yang  seimbang  bagi  penyakit  hati  dan keutamaan  antara  keduanya  berubah mengikut  keadaan  hati,  apabila  keadaan hati  tenang  kepada  azab  Allah  lebih menonjol  maka khawf lebih baik daripada raja’ namun jika putus asa lebih menonjol maka raja’ lebih baik. Seseorang  itu  juga  tidak  mungkin boleh  aman  daripada  takut  daripada terkena  azab  Allah  berdasarkan  sebuah hadis :
ﲔﺴﲬ  ﺔﻨﳉا  ﻞﻫأ  ﻞمع  ﻞمﻌﻴل  ﻞﺟﺮلا  نإ اﱪﺷ ﻻإ ﺔﻨﳉا ﲔبو ﻪﻨﻴب ىﻘبﻳ ﻻ ﱴﺣ ﺔﻨﺳ ﻪﻴلع قبﺴﻴﻓ (ﺔﻗ  قاﻮﻓ ردﻗ ﻻإ : ﺔﻳاور ﰲو) .رﺎﻨلا ﻞﻫأ ﻞمﻌب ﻪل ﻢﺘﺨﻴﻓ بﺎﺘﻜلا
Artinya: “Sesungguhnya  ada  seorang  yang melakukan  perbuatan  ahli  syurga  selama  lima puluh  tahun,  sehingga  tidak  ada  jarak  antara dia  dengan  syurga  kecuali  satu  jengkal  saja (dalam  riwayat  lain  sejarak  berdirinya  unta) akan  tetapi  (sebelum  masuk  ke  dalam  syurga) datang catatan (pernyataan) bahawa perbuatannya  merupakan  perbuatan  ahli neraka.” Hadis  ini  mengajar  kepada  kita kepentingan khawf dan raja’ sehingga kedua-dua sifat ini perlu seimbang kepada manusia. Apabila raja’ mendominasi hati, perkara  tersebut  merupakan  gambaran keterpedayaan  dan  sedikit  pengetahuan. Bagaimana  Keadaan  Para  Nabi,  Wali  dan Malaikat  ketika  Takut  kepada  Allah? Rasulullah SAW pada suatu ketika terjadi perubahan  cuaca  dan  hembusan  angin, maka  berubah  paras  wajahnya,  ia  lalu bangun  dan  mundar  mandir  di  bilik,
Perada: Jurnal Studi Islam Kawasan Melayu , Vol. 2, No. 2, Desember 2019
http://ejournal.stainkepri.ac.id/index.php/perada 123
keluar  bilik  dan  masuk  semula  berkali- kali.  Keadaan  tersebut  menunjukkan Rasulullah SAW takut kepada azab Allah. Rasulullah  juga  pernah  melihat  malaikat Jibril dengan rupanya yang asli di lembah sungai  dan  baginda  terus  pengsan. Rasulullah  juga  pernah  diriwayatkan melakukan  solat  namun  di  dadanya terdengar suara gelegak air mendidih. لﺎﻘﻓ  ،ﻚﺤﻀﻳ  ﻞﻴﺋﺎﻜﻴﻣ  ىرأ  ىرأ  ﻻ  ﱄ  ﺎﻣ رﺎﻨلا ﺖﻘلﺧ ذﻨﻣ ﻞﻴﺋﺎﻜﻴﻣ ﻚﺤﺿ ﺎﻣ : ﻞﻳﱪﺟ
Artinya: “Aku  tidak  pernah  melihat  Mikail tersenyum, Jibril berkata, “Mikail tidak pernah tersenyum sejak diciptakan neraka.”
h) Sabar, Taslim dan Redha. Jika  dijelaskan  tentang  sabar, penjelasannya  lebih  mudah  difahami dengan  pengalaman  yang dilalui daripada teori yang diajarkan kerana akhirnya sabar yang  sebenar  ketika  seseorang  mampu meraihnya  dengan  sempurna  di  dalam dirinya  sendiri,  namun  sabar  itu  dapat difahami  dengan  terperinci  di  dalam penjelasan ini.
Dalam memahami maksudan sabar,
syukur adalah kaitannya kerana tidak akan bisa seseorang itu bersabar jika tiada sifat syukur.  Syukur  menuntut  kesabaran. Kesabaran  terbahagi  kepada  tiga  jenis. Pertama,  sabar  dalam  ketaatan  kepada Allah,  kedua  sabar  dari  kemaksiatan. Ketiga,  sabar  mendapat  cubaan.  Lawan kepada  sifat  sabar  pula  adalah  keluh kesah.  Justeru,  di  samping  sifat  sabar, sifat  yang  akan  sama-sama  menuntuti manusia  dalam  ujian  kehidupan  adalah taslim  (berserah  diri)  dan  redha  kepada takdir (qadak).
Sabar  meninggikan  darjat  dan kedudukan  seseorang  di  dunia  mahupun di  akhirat.  Sebagai  contoh,  firman  Allah SWT  menyebutkan  di  dalam  surah  al- Sajdah, ayat 24 :
ۖ ْاوُﺮَـبَﺻ  ﺎﱠمَل  َِﺮۡﻣَِ  َنوُد ۡﻬَـﻳ  ﺔﱠمِﺋَأ  ۡﻢُﻬ ۡـﻨِﻣ  ﺎَﻨۡلَﻌَﺟَو َنﻮُﻨِﻗﻮُﻳ ﺎَﻨِﺘَٰﻳِ ْاﻮُنﺎَﻛَو
Selanjutnya  dalam  surah  al-Nahl ayat 96 :
                                                             
                                                  
Maksudnya: “Dan  sesungguhnya  Kami  akan memberi balasan kepada orang-orang yang sabar dengan  pahala  yang  lebih  baik  dari  apa  yang telah mereka kerjakan.”
Kemudian  dalam  surah  al-Baqarah ayat 157:
                                                    
                                
Maksudnya: “Mereka itulah yang mendapatkan  keberkatan  yang  sempurna  dan rahmat  dari  tuhannya,  dan  mereka  itulah orang-orang yang mendapat petunjuk.”
Adapun  Redha  bermaksud  suka atau  pun  lapang  jiwa  menghadapi  ujian Allah.  Keutamaan  Redha  pula  dapat dilihat berdasarkan firman Allah SWT :
ُرـَ ۡﳖ ۡ   اَ ِﳤۡ َﲢ  نِم  يِرۡ َﲡ  ٖن ۡدَ   ُت َج  ۡمِ ِّﲠَر  َدنِع  ۡ ُﱒُؤٓاَزَج
َ ِﴈر ۖا ٗدَب  ٓاَﳱِف  َن ِ ِ ـَ
ۡنَمِل  َ ِ َذ ُۚهۡنَع ْاو ُض َرَو  ۡمُ ۡﳯَع  ُ ۥُهبَر  َ ِﴚَخ
Artinya: “Balasan  mereka  di  sisi  Tuhan mereka adalah syurga And (tempat tinggal yang tetap),  yang  mengalir  di  bawahnya  sungai- sungai,  kekallah  mereka  di  dalamnya  selama- lamanya.  Allah  redha  akan  mereka  dan mereka pun redha akan nikmat pemberianNya.” Allah  meletakkan  kemuliaan  redha lebih tinggi daripada syurgaNya sebaiamana  memuliakan  zikir  mengingati
Perada: Jurnal Studi Islam Kawasan Melayu , Vol. 2, No. 2, Desember 2019 http://ejournal.stainkepri.ac.id/index.php/perada
124
Allah  daripada  solat  sebagaimana  firman Allah di dalam surah al-Ankabut: 45:
ﱠنِإ ۖ َةٰﻮَلﱠﺼلٱ  ِﻢِﻗَأَو  ِﺐَٰﺘِﻜ ۡلٱ َنِﻣ  َﻚ ۡﻴَلِإ َﻲِﺣوُأ ٓﺎَﻣ ُﻞۡﺗٱ ِﱠ ٱ  ُﺮ ۡﻛِذَلَو  ِۗﺮَﻜﻨُمۡلٱَو ِءٓﺎَﺸۡﺤَفۡلٱ ِنَع ٰىَﻬۡـﻨَـﺗ َةٰﻮَلﱠﺼلٱ َنﻮُﻌَـﻨۡﺼَﺗ ﺎَﻣ ُﻢَلۡﻌَـﻳ ُﱠٱَو ۗ ُﺮَـب ۡﻛَأ
Artinya: “Bacalah  serta  ikutlah  (wahai Muhammad)  akan  apa  yang  diwahyukan kepadamu  dari  Al-Quran,  dan  dirikanlah sembahyang  (dengan  tekun);  sesungguhnya sembahyang itu mencegah dari perbuatan yang keji  dan  mungkar;  dan  sesungguhnya mengingati  Allah  adalah  lebih  besar
(faedahnya  dan  kesannya);  dan  (ingatlah)
Allah  mengetahui  akan  apa  yang  kamu kerjakan.”
Kecintaan  kepada  Allah  akan melahirkan  sifat  redha  kerana  dengan kecintaan  yang  kuat  kepada  Allah,  ia boleh menghilangkan rasa sakit dan derita sebagaimana  seseorang  yang  berperang tidak  akan  merasakan  sakit  terluka tubuhnya melainkan ia disibukkan dengan peperangan. Seseorang yang hatinya sibuk kepada  kecintaan  kepada  kerinduan kepada  Allah  tidak  akan  merasakan  sakit atas  ujian  dan  musibah  yang  ditakdirkan Allah  kepada  dirinya,  ataupun  ia merasakan sakit namun sakitnya berkurang  dengan  kecintaannya  kepada Allah,  jika  cinta  kepada  sesuatu  dapat dilihat  dengan  indera  boleh  bertambah kuat,  begitu  juga  cinta  dengan  mendapat penglihatan basirah.

## i) Takwa dan Wara’
Said  Hawwa  menyamakan  maksud wara  dengan  takwa,  manakala  Imam Imam  Al-Ghazali  berpendapat  takwa lebih  tinggi  daripada  wara’.  Perkara  yang paling  ditekankan  dalam  memahami takwa adalah tanggungjawab menunaikan fardhu kifayah dengan tidak meninggalkan ibadah khususnya penerapan  maqam  ihsan.  Sentiasa melakukan perkara kebaikan dan
menghindari kemaksiatan. Manakala perbahasan wara’ sebagaimana pandangan imam  ghazali  mempunyai  tingkatan- tingkatan. Pertama, wara’ al’udul , meninggalkan semua perkara haram yang telah difatwakan haram. Kedua, meninggalkan perkara syubhah yang tidak wajib  ditinggalkan  namun  disunatkan. Ketiga, wara’ al-Muttaqin, iaitu meninggalkan  sesuatu  walaupun  perkara tersebut  halal  kerana  takut  terambil sesuatu  larangan  dan  jatuh  kepada  yang haram.  Abu Darda’ berkata : “Salah satu tanda  kesempurnaan  takwa  adalah seseorang yang menjaga dirinya walaupun terhadap  perkara  yang  kecil  sehingga  ia meninggalkan  sesuatu  yang  halal  kerana takut  terjatuh  kepada  yang  haram”. Keempat,  wara’  al-Siddiqin  adalah  warak terhadap perkara  yang jelas  kehalalannya. Halal  yang  dimaksudkan  adalah  perkara yang  tidak  menyebabkan  seseorang  jatuh kepada  perbuatan  maksiat  atau  dapat membantunya jatuh kepada maksiat.

## j) Syukur
Takwa adalah jalan menuju syukur, manakala  syukur  adalah  maqam  yang lebih  tinggi  daripada  taqwa  sebagaimana firman Allah : َنوُﺮُﻜ ۡﺸَﺗ ۡﻢُﻜﱠلَﻌَل َﱠٱ ْاﻮُﻘﱠـﺗٱَﻓ Artinya: “Kerana  itu  bertakwalah  kepada Allah supaya kamu mensyukuriNya”
Allah  menyebutkan  syukur  diiringi dengan  perintah  berzikir  sedangkan berzikir  adalah  ibadah  yang  mulia sebagaimana firman Allah yang maksudnya: “Dan  sesungguhnya  mengingati Allah  itu  lebih  besar  (keutamaannya)  dari ibadah-ibadah  yang  lain” (Al-Ankabut:45). Orang-orang  yang  selalu  bersyukur  juga adalah  orang-orang  pilihan,  berikutan firman Allah “Dan sedikit sekali dari hamba- hambaku  yang  berterima  kasih” (surah saba:13).
k) Muraqabah dan Musyahadah
Perada: Jurnal Studi Islam Kawasan Melayu , Vol. 2, No. 2, Desember 2019
http://ejournal.stainkepri.ac.id/index.php/perada 125 kaedah 1: ibadah asas kaedah 2: Tahaqqu q Tazkiyah al-Nafs Asas  daripada  prinsip  ini  adalah ihsan,  berdasarkan  hadis  sahih  yang artinya ,  “Kamu  beribadah  kepada  Allah seolah-olah kamu melihatnya, jika kamu tidak melihatNya  maka  sesungguhnya  ia  melihat kamu.” Muraqabah adalah merasakan bahawa  Allah  SWT  memerhatikan  kita, sedangkan  musyahadah  adalah  beribadah seakan-akan  melihat  Allah.  Apabila maqam  ini  telah  dicapai  maka  seseorang itu  telah  mencapai  kejayaan  dalam menuju  Allah,  namun  jika  belum  temui, setiap  manusia  haruslah  berusaha  untuk mencapainya. Tanda hidupnya hati adalah dengan  merasakan  Allah  melihat  dan mendengar apa yang dibicarakan walaupun di dalam hati. Tanda ketajaman hati  adalah  apabila  dapat  menembus  apa yang  ada  di  dunia  ini  dan  seakan-akan menyaksikan  Allah,  maqam  ini  tidak meungkin  akan  diperoleh  apabila  hati mempunyai penyakit kerana penyakit hati akan  menhadang  cahaya  ilahi  masuk  ke dalam  hati.  Maqam  ini  juga  tidak  akan diperoleh  kecuali  dengan  memperbanyak zikrullah  dan  memperbanyak  taubat kepada Allah.
Jadual Kaedah Tahaqquq dalam Tazkiyah al-Nafs Peringkat  Proses/Tindakan Tahaqquq Tauhid Ikhlas Siddiq Zuhud Tawakkal Mahabbatullah Khawf, raja’ Taqwa, wara’ Syukur Sabra & redha Muraqabah & musyahadah Model Tahaqquq Tazkiyah al-Nafs oleh Said Hawwa
Rajah 2: Model Komprehensif Tahaqquq Tazkiyah al-Nafs Oleh Said Hawwa (2016).

## PENUTUP
Pendekatan Tazkiyah  al-Nafs yang dibawa  oleh  Sheikh  Said  Hawwa  adalah amat  penting  dalam  kehidupan  manusia yang  mahu  mencari  kesejahteraan  hidup di dunia mahupun akhirat. Tazkiyah tidak bermaksud menolak perkembangan kehidupan  semasa  tetapi  mengawal kerkembangan  hatinya. Tazkiyah  al-Nafs membentuk  jiwa  manusia  yang  sebenar dengan melakukan segala yang disyariatkan  oleh  Islam  secara  istiqamah dengan bimbingan seorang murabbi. Hati dibersihkan  daripada  sifat  yang  tercela dan  dihias  pula  dengan  sifat  yang  indah. Tazkiyah perlu melalui pelbagai kaedah di samping  hidayah  dan  taufiq  daripada Allah.  Hanya  manusia  yang  hatinya  suci sahajalah  yang  dapat  kembali  kepada Allah  dengan  sejahtera.  Hal  ini,  merujuk kepada  matlamat  akhir  kaedah  dan pendekatan ini adalah menjadi insan yang soleh yang mempunyai kekuatan dalaman (iaitu  roh)  hasil  daripada  amalan  dan ibadah. Inilah antara rahsia kegemilangan generasi  para  Sahabat  r.a.  Umat  Islam mesti  mengutamakan  iman  dari  nafsu, mempunyai ilmu pengetahuan yang boleh digunapakai dalam semua aspek kehidupan,  mengamalkan  akhlak-akhlak yang  mulia,  menjadi  “hamba”  Allah S.W.T.  yang  sebenar.  Proses  penyucian jiwa ini akan menghasilkan ketenteraman, ketenangan  dan  rasa  dekat  kepada  Allah dengan  cara  menyucikan  hati  daripada segala  kekotoran  dan  penyakit  dengan membersihkan  jiwa  dari  berbagai  jenis
Perada: Jurnal Studi Islam Kawasan Melayu , Vol. 2, No. 2, Desember 2019 http://ejournal.stainkepri.ac.id/index.php/perada
126
penyakit akan secara langsung mendekatkan diri seseorang kepada Allah. PENGHARGAAN Kajian  ini  merupakan  kajian  yang dibiayai  Geran  Penyelidikan  (Tier  1 Grant)  Vot.  No.  H078  oleh  Pusat Penyelidikan, Inovasi, Pengkomersialan & Pengurusan Konsultasi (ORICC), Universiti Tun Hussein Onn Malaysia.[] DAFTAR PUSTAKA Alfian,  Ryan,  ‘Konsep  Kepemimpinan Menurut  Sa ʻ îd  Hawwa  Dalam Kitab Al-Asâs Fî al-Tafsîr Dan al-
Islâm’, 2014
Azra,  Azyumardi,  ‘Ensiklopedi  Tasawuf’, Bandung: Angkasa , 2008
Baderun,  Mawaddah,  and  Haziyah Hussin,  ‘Sheikh  Sa’id  Hawwa: Latar  Belakang  &  Ketokohan  Di Dalam Bidang Pendidikan Islam’, Al-Hikmah , 8.1 (2016), 19–35
Hawwa, Said, Al-Mustakhlas Fi Tazkiyah al-Anfus (Dar al-Salam: Robbani Press, 1996)
Mohamad,  Abu  Dardaa,  Salasiah  Hanin Hamjah,  and  Ahmad  Irdha Mokhtar,  ‘Konsep  Tazkiyah  al- Nafs Menurut al-Harith bin Asad al-Muhasibi’, 4 (2017), 11
Noordin,  Zidni  Nuran,  and  Zaizul  Ab. Rahman,  ‘Perbandingan  Proses Tazkiyah Al-Nafs Menurut Imam al-Ghazali  Dan  Ibnu  Qayyim’,
Jurnal Al-Turath , 02.01 (2017), 37– 46
Suriansah, Dedi, ‘Pemikiran Sa’id Hawwa
Tentang  Jiwa  (Studi  Analisis Perjalanan  Jiwa  Menuju  Allah)’, 2012
Zaini,  Nor  Azlinah,  and  Che  Zarrina
Sa’ari,  ‘Terapi  Spiritual  Melalui Kaedah  Tazkiyah  al-Nafs  oleh Syeikh  Abdul  Qadir  al-Mandili dalam  Kitab  Penawar  Bagi  Hati’, Jurnal  Akidah  &  Pemikiran  Islam , 2016, 35–72 <https://doi.org/10.22452/afkar .sp2016no1.2> Zaman,  Moh,  ‘Konsep  Tazkiyat  Al-Nafs Dalam  Al-Qur’an:  Perspektif Ahmad Mustofa Al-Maraghi Dalam  Tafsir  Al-Maraghi,  Dan Signifikansinya Terhadap Pendidikan Karakter Di Indonesia’  (Universitas  Islam Negeri  Maulana  Malik  Ibrahim, 2016)